**ZMLUVA O DIELO**

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

1. **Objednávateľ**

Obchodný názov: A**GROSEV, spol. s r.o.**

Sídlo:  **Bottova 1, 962 12 Detva**

|  |  |
| --- | --- |
|  Zastúpený: |  Radovan Malatinec |

IČO: 36033499

IČ DPH: SK2020068292

Pracovník oprávnený k rokovaniu vo veciach:

* Technických: Radovan Malatinec
* Zmluvných: Radovan Malatinec

(ďalej aj len „**Objednávateľ**“)

a

1. **Dodávateľ**

Obchodný názov:

Sídlo:

Zastúpený:

IČO:

IČ DPH:

Bankové spojenie:

Pracovník oprávnený k rokovaniu vo veciach:

* technických

zmluvných:

(ďalej aj len „**Dodávateľ**“)

**Preambula**

Táto zmluva sa uzatvára ako výsledok verejného obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v platnej aktualizácii, na predmet zákazky s názvom **„Robotická dojáreň“.**

**I.**

**Predmet zmluvy**

 Dodávateľ sa zaväzuje na vlastné náklady a riziko dodať pre Objednávateľa tovar **„Robotická dojáreň“** (ďalej len „**predmet zmluvy**“) a to v rozsahu a za podmienok určených v tejto zmluve, na základe Cenovej ponuky č. xxx zo dňa xx.xx.xxxx a technickej špecifikácie, ktorá tvorí Prílohu č. 1 tejto zmluvy. Za súčasť diela sa považuje aj zaškolenie dvoch pracovníkov Objednávateľa za účelom výkonu servisných prác na predmete zmluvy. Zmluvné strany sa dohodli, že Dodávateľ zaškolí na výkon servisných prác jedného pracovníka na úsek elektrotechnika a jedného pracovníka na úsek mechanického opravy stroja.

**II.**

**Cena**

Cena za predmet zmluvy je stanovená dohodou zmluvných strán v sume:

|  |  |  |  |  |  |
| --- | --- | --- | --- | --- | --- |
| P.č. | Predmet | Počet ks | Cena v EUR bez DPH | DPH20% | Cena v EUR s DPH |
| 1. | **Robotická dojáreň** | 1 |  |  |  |

Súčasťou ceny je aj:

a, doprava predmetu zmluvy do miesta dodania: **Dúbravy – Želobudza**

b, zaškolenie dvoch pracovníkov Objednávateľa za účelom výkonu servisných prác na predmete zmluvy (ďalej len **„Cena“).**

**III.**

**Platobné podmienky**

1. Cena za dodávku predmetu zmluvy podľa čl. II tejto zmluvy bude uhradená nasledovne:

a.) prvú časť Ceny zaplatí objednávateľ na základe zálohovej faktúry vystavenej dodávateľom na sumu vo výške 30% Ceny + DPH, ktorú je dodávateľ oprávnený vystaviť pri podpise tejto zmluvy,

b.) druhú časť Ceny zaplatí objednávateľ :

ba) v prípade splnenia záväzku objednávateľa na stavebnú pripravenosť potrebnú na osadenie predmetu zmluvy do 31.03.2025, uhradí objednávateľ druhú časť Ceny na základe konečnej faktúry vystavených dodávateľom po uvedení predmetu zmluvy do prevádzky a vykonaní troch pôdojov na sumu vo výške 100% Ceny + DPH, so splatnosťou 14 dní od doručenia faktúry, z ktorých bude objednávateľ po započítaní úhrady faktúry podľa písm. a), povinný zaplatiť 60% Ceny do 14 dní od doručenia faktúry a časť vo výške 10% Ceny + DPH, bude objednávateľ povinný zaplatiť po skončení dvojmesačnej testovacej bezvadnej prevádzky (moment dvojmesačnej testovacej bezvadnej prevádzky je špecifikovaný v písm. c tohto bodu), alebo

bb) v prípade nesplnenia záväzku objednávateľa na stavebnú pripravenosť na osadenie predmetu zmluvy do 31.03.2025, uhradí objednávateľ druhú časť Ceny na základe zálohovej faktúry vstavenej dodávateľom na sumu vo výške 50% Ceny + DPH, faktúru je dodávateľ oprávnený vystaviť po 31.03.2025 a len v prípade ak dodávateľ preukáže, že je pripravený plniť svoj záväzok a nemôže ho splniť kvôli nepripravenosti objednávateľa,

c) v prípade nesplnenia záväzku objednávateľa na stavebnú pripravenosť na osadenie predmetu zmluvy do 31.03.2025 uhradí objednávateľ tretiu časť Ceny na základe konečnej faktúry 100% Ceny od ktorej budú odpočítané zálohové faktúry vystavené podľa písm. a) a písm. bb) tohto bodu. Dodávateľ je oprávnený vystaviť konečnú faktúru po skončení dvojmesačnej testovacej bezvadnej prevádzky. Dvojmesačná testovacia bezvadná prevádzka predstavuje moment dosiahnutia úspešného dojenie kráv a odstránenie kritických vád zabraňujúcich dojeniu kráv, po dobu 2 mesiacov prevádzky ak predmet zmluvy nebude vykazovať vady a bude spĺňať deklarované parametre (čo vo výkonnosti znamená 7 kráv na jedno dojacie miesto za hodinu). Ostatné drobné vady musia byť odstránené do 30 dní po spustení.

1. Zmluvná cena bude Objednávateľom uhradená prostredníctvom bezhotovostného prevodu finančných prostriedkov na bankový účet Dodávateľa uvedený v záhlaví tejto zmluvy, pričom za okamih uhradenia príslušnej čiastky sa považuje odpísanie čiastky z bankového účtu Objednávateľa v prospech bankového účtu Dodávateľa. Dodávateľ je oprávnený vystaviť faktúru so splatnosťou 30 dní od doručenia faktúry na úhradu časti Ceny na základe odovzdávacieho protokolu podpísaného oboma zmluvnými stranami potvrdzujúceho splnenie zmluvnej podmienky splatnosti časti Ceny okrem prípadov kedy ustanovenia tejto zmluvy stanovujú osobitnú splatnosť faktúr.
2. V prípade, že faktúra Dodávateľa nebude obsahovať všetky náležitosti daňového dokladu v zmysle § 71 zákona č. 222/2004 Z. z. o dani z pridanej hodnoty v znení neskorších predpisov, alebo neboli k nej priložené všetky požadované prílohy alebo neboli splnené podmienky pre vystavenie faktúry uvedené v tejto Zmluve, Objednávateľ je oprávnený takúto faktúru vrátiť Dodávateľovi v lehote do 14 dní odo dňa doručenia, pričom nová lehota splatnosti opravenej faktúry začína plynúť odo dňa doručenia opravenej faktúry Objednávateľovi. V takom prípade nová lehota splatnosti faktúry začne plynúť v deň, kedy boli zistené nedostatky odstránené a Objednávateľovi doručená nová faktúra.
3. V Zmluvnej cene sú zahrnuté všetky náklady súvisiace s dodaním predmetu zmluvy.

**IV.**

**Čas plnenia**

1. Dodávateľ vykoná dodávku podľa bodu I. tejto zmluvy***, najneskôr do 31.03.2025*** s podmienkou dodržania bodu III.1.a tejto zmluvy. Zároveň musí byť dodržaný termín bodu III.1.a, t.j. úhrada minimálne 10 mesiacov od termínu realizácie dodávky.
2. Dodávateľ vykoná montáž do 31.5.2025 s podmienkou dodržania stavebnej pripravenosti

 do 31.03.2025 potrebnej pre vykonanie montáže, ktorá sa protokolárne prevezme na

 základe výzvy objednávateľa. Objednávateľ toto písomne oznámi minimálne 5 dní pred

 termínom prevzatia stavebnej pripravenosti. Ak bude dodávateľ v omeškaní s odovzdaním diela viac ako jeden mesiac, môže objednávateľ pristúpiť k uplatneniu sankcií podľa tejto zmluvy, ak bude v omeškaní dva mesiace po stanovenom termíne, je objednávateľ oprávnený od tejto zmluvy odstúpiť. Termín stavebnej pripravenosti je základnou požiadavkou pre odovzdanie diela v stanovenom termíne. V prípade nedodržania termínu stavebnej pripravenosti, bude termín vykonania montáže posunutý podľa písomnej dohody zmluvných strán dodatkom ku tejto zmluve. Dodávateľ sa zaväzuje oznámiť Objednávateľovi presný termín dodania predmetu zmluvy, v dostatočnom predstihu najmenej tri dni vopred pracovníkovi oprávnenému k rokovaniu vo veciach zmluvných.

3. V prípade, že sa počas plnenia predmetu zmluvy vyskytnú okolnosti nezavinené Dodávateľom alebo Objednávateľom (vyššia moc,) pre ktoré bude ohrozený termín plnenia, bude tento posunutý o dohodnutý interval.

**V.**

**Záručná doba a záručný servis**

1. Dodávateľ poskytne na predmet zmluvy záruku 24 mesiacov s výnimkou spotrebného

materiálu, akým sú ceckové gumy, mliečne hadice.o čom bude spísaná servisná zmluva. Podmienkou záručného servisu je dodržanie podmienok servisnej zmluvy.

1. Objednávateľ sa zaväzuje, že prípadnú reklamáciu nedostatku predmetu zmluvy uplatní bezodkladne po jeho zistení písomnou formou Dodávateľovi.
2. Dodávateľ sa zaväzuje vykonávať záručný servis na predmete zmluvy v termíne podľa dohody s Objednávateľom, resp. najneskôr do 4 hodín od písomného (stačí email) alebo telefonického oznámenia poruchy. Dodávateľ musí mať servisné stredisko dostupné maximálne vo vzdialenosti 1,5 hodiny od farmy Želobudza.
3. Záruka sa vzťahuje len na predmet zmluvy dodaný Dodávateľom a jej plnenie je podmienené úplným finančným vyrovnaním zmluvných strán.
4. Zmluvné strany sa dohodli, že Dodávateľ pri podpise tejto Zmluvy predloží Objednávateľovi bankovú záruku, ktorá bude obsahovať bezpodmienečnú záruku a vyhlásenie banky zaplatiť sumu až do výšky 10% Ceny v prípade ak si Dodávateľ nesplní riadne a včas svoje záväzky týkajúce sa odstraňovanie vád podľa servisnej zmluvy a splnenia deklarovaných parametrov predmetu zmluvy. Platnosť bankovej záruky bude 1 rok odo dňa spustenia predmetu zmluvy do prevádzky.

**VI.**

**Zmluvné pokuty**

Zmluvné strany sa v súlade s Obchodným zákonníkom dohodli na týchto zmluvných pokutách za porušenie povinností vyplývajúcich z tejto zmluvy:

1. Dodávateľ je oprávnený účtovať zmluvnú pokutu vo výške 0,05% zo sumy celej dodávky za každý deň omeškania z úhrad všetkých faktúr.
2. Objednávateľ je oprávnený znížiť uhrádzanú čiastku konečnej faktúry o 0,05% za každý deň omeškania Dodávateľa pri nedodržaní termínov dohodnutých v tejto zmluve.
3. Pokiaľ sa pri určovaní zmluvnej pokuty vychádza z dohodnutej sumy, alebo jej časti, za základ výpočtu sa berie cena bez DPH.
4. Nárok na náhradu preukázanej škody môže objednávateľ uplatniť v prípade, že všetky roboty nebudú dojiť 8 hodín od nahlásenia poruchy objednávateľom, a príčinou bude technická porucha technológie a nie prípadná neodborná manipulácia obsluhy, prípadne výpadok elektrického napájania, alebo iné vplyvy mimo rozsahu technológie. Tento nárok môže byť uplatnený 12 rokov po spustení technológie do prevádzy. Podmienkou tohto bodu je vykonávanie pravidelného zmluvného servisu dodávateľom a vykonávanie pravidelnej údržby zariadení predmetu zmluvy objednávateľom.

**VII.**

**Ďalšie dojednania**

1. Dodávateľ bude pri plnení predmetu zmluvy postupovať s odbornou starostlivosťou. Dodávateľ sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.
2. Nebezpečenstvo škody na dodaní predmetu zmluvy znáša do času jeho protokolárneho prevzatia Dodávateľ. Jedná sa o škody spôsobené dodávateľom.
3. Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči dodávateľovi kontrolu / audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Toto ustanovenie s uvedenou povinnosťou musia obsahovať aj zmluvy dodávateľa so subdodávateľmi.
4. Vis major: Dodávateľ a objednávateľ nie sú povinní plniť povinnosti podľa tejto zmluvy počas doby trvania okolností, ktoré sú nezávislé od vôle zmluvných strán a ktoré vylučujú ich zodpovednosť v zmysle príslušných právnych predpisov. V prípade, že takéto okolnosti nastanú, dodávateľ je oprávnený predĺžiť termín dokončenia diela a objednávateľ je oprávnený predĺžiť termín splatnosti ceny diela, resp. jeho časti o dobu trvania takýchto okolností. Zmluvná strana, ktorá bola takýmito okolnosťami postihnutá však o tejto skutočnosti je povinná bezodkladne písomne informovať druhú zmluvnú stranu, inak stráca nárok na uplatnenie svojich práv podľa tohto odseku Zmluvy. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala a ďalej, že by v čase vzniku záväzku túto prekážku predvídala. Za okolnosti vylučujúce zodpovednosť zmluvných strán sa považujú najmä, avšak nie výlučne, prírodné katastrofy, vojny. Zodpovednosť nevylučuje prekážka, ktorá vznikla až v čase, keď povinná zmluvná strana bola v omeškaní s plnením svojej povinnosti, alebo vznikla z jej hospodárskych pomerov alebo o ktoré bolo v čase uzatvárania zmluvy s vysokou mierou pravdepodobnosti predpokladateľné, že nastane.

**VIII.**

**Záverečné ustanovenia**

1. Pokiaľ v tejto zmluve nie je dohodnuté inak, riadia sa právne pomery zmluvných strán Obchodným zákonníkom.
2. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán.
3. Táto zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie podpísanej zmluvy.
4. Táto zmluva nadobúda platnosť dňom podpísania oboma zmluvnými stranami.
5. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.

|  |  |  |  |
| --- | --- | --- | --- |
| **Miesto:** |  | **Miesto:** |  |
| **Dňa:** |  | **Dňa:** |  |

-----------------------------------------------------------------------------------------------------------------

Meno, priezvisko a podpis osoby Meno, priezvisko a podpis osoby

oprávnenej uzatvoriť oprávnenej uzatvoriť

túto zmluvu za objednávateľa túto zmluvu za dodávateľa